# Kanaouennou kristen/a-bezh

| PARIS | LONDREZ | GENÈVE |
| 48 RUE DE LILLE | 7 S$^T$ PAUL’S CHURCHYARD | L’ORATOIRE |
CHANTS CHRÉTIENS
ÉDITÉS ET COMPOSÉS
par
G. LE COAT
DE TREMEL
AVEC
LES VIEUX AIRS BRETONS
RECUEILLIS TRANSCRITS ET HARMONISES
PAR
REV. D$^R$ BULLINGER
DE LONDRES.
PARIS | LONDRES | GENEVE
48 RUE DE LILLE | 7 S$^T$ PAUL’S CHURCHYARD | L’ORATOIRE
TREMEL
COTES-DU-NORD
1889.
Goude ma eo bet komanset an Aviel da veza prezeget en 1834 d’ar Vretouned, gant misionerien deuet en Breiz-Izel, euz bro Kymri; n’euz ket bet moulet, bete vrema en hon iez levr ebet gant kantikou brezounek a zivar an Aviel. Hag evel an holl boblou ho deuz komanset kana araog skriva, ha ma eo, evit laret, pep Breton ganet bard, e zo en hon bro kalz a doniou koz pere a dal ar boan da veza dastumet ha moulet.
En 1839, an Aotrou De la Villemarqué, a voulaz he "Barzaz-Breiz" hag a roaz ennhan melodi unan benag an toniou-ze.
En 1881, an Aot. Bourgault Du Coudray, kelenner Histoar ar Musik er C’honservatoar en Paris, a valeaz Breiz-Izel hag a zastumaz tregont euz toniou hon bro pere a voulaz en doare kanaouennou gant musik evit ar piano.
En 1883, An Doctor Bullinger, theolojian ha musisian Saoz a oa deuet d’hon gwelet hag o veza diwiziek euz a reou all hag a oa en em okupet euz ze araog, a zastumaz hag a lakeaz en kevredigez naontek euz an toniou ze, pere aboe an amzer ze, a zo bet implijet ganeomp en hor C’hult mes hep beza moulet.
En 1888, Unvaniez an Treteier Relijiuz a Londrez, o veza votet mil livr evit moula eul levr nevez a gantikou brezounek, an D$^r$ Bullinger a c’hoanteaz hen achui hag he renta dîn da veza lakeet entouez al levriou musik. Kalz a dud, a bere unan oajet a 79 vloaz, a zeuaz hag a ganaz dirazhan ; ha goude eul labour stard a veur a zevez, he tastumaz euz ho muzellou awalc’h evit kreski al labour dija groet, hag hen achui. Doctor Bullinger hen deuz dastumet 66 euz an toniou ze, pere hen deuz lakeet en kevredigez aboe, evit beza kanet gant mouez, pe c’hoarieet var an ogro, an harmonium, pe ar piano, pe kanet a unvan gant ar musikou-ze.
Eur re benag euz ar melodiou-ze a zo groet var ar mod dorian, hypodorian, frijian ha modou koz all, ar pez a brouv int koz meurbed. Diskwezet hon deuz se dre displegadurezou en traoun ar pajennou; ar pez a ziskwez raktal ho doare ho-unan.
Kement-ma groet, e rejomp 66 kanaouen a bere ar c’homzou a oe lakeet da vont var an toniou-ze, hag evit kaout an niver a gant hon deuz unanet dezhei reou all pere hon deuz kanet bete vrema ; mes var toniou nevez. Ar re-ze holl a ra al levr a ginnigomp hirie d’hon lennerien.
Abaoe ma hon deuz skrivet a pez a zo araog, hon deuz bet en hon daouarn. "Chansons et Danses des Bretons". Levr nevez skrivet en Paris, gant an Aotr. N. Quellien. Al levr ma, evel "Barzaz Breiz" an Aotr. de la Villemarqué, a zo ennhan eun niver a zoniou hag a doniou brezounek, mes roet en eur velodi hepken, ha nan harmonized evit beza kanet en kor, pe c’hoariet var eun benvi.
En hon levr hon deuz lekeat meur o hini euz ar re man gant eur c’hem benag, pehini a zeu hep douet euz al lec’hiou ma int bet dastumet.
Bete vrema n’euz ket bet groet netra er giz-se en hon iez.
Trugarez hon deuz kalz d’hon skoler iaouank, an Aot. Cunuder, euz ar sikour hen deuz roet deomp, el labour-ze. Ha brema e c’houlennomp digant Doue skul he vennoz var al levr bihan-ma evit ma hello servichi en kement ma eo posubl, d’he c’hloar, ha da zonedigez he ren.
G. Ar C’hoat.
PREFACE
Bien que l'Evangélisation des Bretons ait été commencée eu 183-A. par des Missionnaires venus en Armorique du pays de Galles, aucun Eecueil de cantiques bretons, avec Musique, n'a été publié jusqu'à présent dans notre langue. Or, comme tous les peuples ont commencé par chanter avant décrire, et que tout Breton pour ainsi dire, est né poète, il y a dans notre pays plusieurs anciens airs qui méritaient d'être recueillis et publiés. En 1839 M. de la Villemarqué publia son "Barzaz-Breiz' et y donna la mélodie seulement de quelques uns de ces airs. En 1881 M. Bourgault Du Coudray, professeur de l'histoire de la Musique au Conservatoire à Paris, parcourut toute la Bretagne et y glana "Trente mélodies populaires de Basse-Bre- tag?ie" qu'il publia en forme de cantiques avec accompagnement pour le pianoforte. En 1883 le Eev. Docteur Bullinger, théologien et musicien anglais, est venu nous voir, et ignorant que d'autres avant lui se fussent occupés de cette matière, recueillit et mit en harmonie, dix-neuf de ces airs, qui depuis ce temps ont été employés, sui- des feuilles volantes, non imprimées, dans notre culte public. En 1888, la Société des Traités Religieux de Londres ayant voté mille francs pour l'impression d'un Nouveau Recueil cantiques bretons, le D r Bullinger voulut le compléter et le rendre digne de figurer sur les rayons d'une bibliothèque musicale. Plusieurs personnes, dont l'une âgée de 79 ans, vinrent et chantèrent devant lui, et de leurs lèvres, après un travail assidu de plusieurs jours, il recueillit de quoi enrichir son ancienne collection et couronner son œuvre de succès. Le D r Bullinger a collecté 66 de ces airs qu'il a harm< le inani- ravoir être eha.par quatre voix et joués sur lorgne, l'harmonium et sur le pianoforte, ou accompagnés de ces instruments. Quelques-unes de ces mélodies sont composées sur les modes doriens, hypodoriens , phrygiens et sur d'autres modes anciens; ce qui montre leur extrême ancienneté. Nous avons indiqué ces modes par des notes, au bas des pages, qui feront voir dans un instant leur particularité. Nous composâmes ensuite 66 cantiques, dont les paroles furent adaptées à ces airs, et pour atteindre le nombre cent, nous avons ajouté quelques autres que nous avons chantés jusqu'à présent, sur des airs plus modernes. Le tout forme aujourd'hui le Recueil que nous présentons aux lecteurs. Rien de ce genre n'a paru jusqu'à présent dans notre langue bretonne. Depuis que nous avons écrit ce qui précède, nous avons eu en mains les ""Chansons et Danses des Bretons", ouvrage récemment publié à Paris, par Mr. N. Quellien. Ce livre, comme le "Barzaz Breiz" de Mr. de la Villemarqué, contient une collec- tion de chants et danses, mais donnés dans la mélodie seule- ment et non harmonisés pour être chantés en choeur, ou joués sur un instrument. Dans notre Recueil, nous trouvons quelques-unes de ces mélodies avec quelques différences provenant sans doute des divers lieux, où elles ont été glanées. Nous devons de vifs remerciements à notre jeune Instituteur, M r Cunuder, du concours qu'il nous a prêté dans ce travail; et nous demandons maintenant à Dieu, de répandre sur ce petit livre sa bénédiction, pour qu'il puisse concourir dans la mesure du possible à sa gloire et à l'avancement de son règne. G. Le Coat.
* Affetuoso = gant karantez
* Allegretto = tristoc’h ha gorrekoc’h
* Allegro = iea ha buan
* Andante = eazet
* Andantino = eazetoc’h
* Armonia = unanet
* A tempo = c’henta finvadek
* Commodo = gant reizted
* Con grazia = gant gras
* Con gusto = gant c’hoant
* Con moto = gant beoder ha muzur
* Crescendo (cres.) = en eur kreski
* Diminuendo (dim.) = o timinui
* Dolce = dous
* Energico = gant nerz
* Espressivo = gant santidigez
* E = ha
* Forte = krev
* Gravamente = gant gorrekder
* Grazioso = gant gras
* Lento = gorrek
* Maestoso = majestuus
* Mezzo forte = hanter grev
* Moderato = dre voder
* Non troppo = nan re
* Piano = dousik
* Plantivo = klemmuz
* Perdendo = en eur vervel
* Rallentando (rall.) = o c’horrekât
* Religioso = gant doujans
* Risoluto = gant arder
* Sforzando = gant frouden
* Tempo di marcia = muzur bale
* Teneramente = gant teneridigez
* Unison = unanet
* Vivant = bevoc’h
"O anavezit"
* 2.
* O, selaouit mouez Jesus,
* He lezen, he gomz prisius;
* Rag int eo komzou ar vuez,
* Kelou mad ar zilvidigez.
* 3.
* Kredit gant joa en mab Doue,
* O, Kredit brema hep dale,
* Rag setu doare gras Doue,
* Evit savetei hoc’h ine.
* 4.
* Pedet ar Zalver grasius,
* En em fizit holl en Jesus,
* Hag o po ’r joa hag ar vuez
* Dre he c’hras hag he drugarez.
* 5.
* Karet Jesus-Krist dieist pep tra,
* Ha roet ho kaloun dezhan;
* Rag hen a garas ac’hanomp
* Hag a souffras kalz evidomp.
* 6.
* O servijet Roue Sion.
* Sentet outhan a greiz kaloun.
* Groet bepred ho holl deveriou
* Dre virout he c’hourc’hemennou.
* 7.
* Glorifiet an den Doue
* Meulet Jesus dre bep doare
* Meulet ar C’hrist dre gantikou,
* Kentet dezhan meulodiou.
"Pebeuz kelou"
* 2
* Antreet er gloar, ar Zalver,
* A erbed ’vit ar pec’her,
* Eno holl Vertuiou an env
* Rent homaj d’he vajeste.
* Eno ema o kempenni
* Pep a blas kaer ’vidomp-ni
* O c’hortoz ma z’efomp ivez
* De gaout eno eun devez.
* 3.
* Kult, enor, galloud ha bennos
* Eo din da gaout deiz ha noz,
* Gant an huela meulodi
* Helfe hor c’haloun formi.
* Hon skoazellet aele an env,
* Gant ho telen immortel.
* Da veuli Jesus hon Doue
* Da gana d’Emmanuel.
* 4.
* Prestik e c’helfomp-ni kana
* ’Barz en hon bro d’hon Zalver,
* Hag euz hon histoar diskleria
* An traou burzudus ha kaer
* En euz Jesus, Emmanuel,
* Dre he garante demp groet,
* Pa zouffras ar maro kruel
* D’hon frena euz ar pec’hed.
"Kantik ar Baradoz"
2.
Jesus dre he boaniou
A guz ma fec’hejou,
Rag se dre c’hras Jesus, Me n’em gav evurus.
$\left\$
bis
3.
Dre ze me a gano
Dezhan melodio
Er bed ma o c’hortoz Ma’z in d’ar baradoz.
$\left\$
bis
4.
En kichen Mab Doue
Hag en touez an aele,
Me gano da viken Alleluia, Amen
$\left\$
bis :
"Penherez Keroulaz"
* 2.
* Jesus a lavar: da betra
* E talve gounit ar bed ma
* Ma teuer da goll an ine?
* O lakomp ’ta evez a ze!
* 3.
* En touez an holl draou da ober
* Klask an hent mad eo hon dever.
* An aour, an arc’hant, traou ar bed,
* Gas enep hent ar joausted.
* 4.
* O Doue, hon lak da gompren
* Ha da zenti ouzid laouen,
* Ia sikour mad da vugale
* Teuz ho c’haloun ez karante.
"Silvestrik"
* 3.
* Ar pec’hed neuz digaset paourentez vras d’ar bed,
* Kollet n’euz hon holl danvez, hon gloar, hon eurusted.
* Justis an env a c’houlen, ma ve paeet hon dle.
* Anez ret mont d’an ifern! ’pad an eternite.
* 3.
* Mes trugare da Zoue, esperans hon deuz c’hoaz,
* Hon dleou a zo paeet, gant Jesus var ar groaz
* En kreiz holl boaniou ’r maro he gomzou diveza
* A lar d’an env, d’an douar. "Peurc’hroet eo pep tra"
* 4.
* Jésus hag hen pinvidik a gemeraz hor flas
* Ar paour dre he baourentez hell dont pinvidik bras
* Tenzor an env zo digor, dre nerz he sakrifis,
* Ar paour a hell he gemer hep arc’hant hag hep pris.
"Gourc’hemenno Doue"
* 2.
* Tud veo gwelet an toul dister
* El leac’h m’az eet en ber amzer;
* Pa eo gwir e renkfet mervel
* N’em roit d’ar Zalver fidel.
* 3.
* Tud kez ar pri vo ho kwele,
* En despet zur d’hoc’h holl leve.
* Ar re vras koulz hag ar beorien
* Renko mervel ’ben ber termen.
* 4.
* O Krist, ro demp brema ar c’hras
* Da vont d’az kaout etal da groaz,
* Vit beza ganet pardounet
* Zalvet holl, ha santifiet.
"En Angelus"
* 2.
* O Zalver pebeuz kelou mad
* Ez eo hennez d’am daoulagad.
* Gra eta ma sentin
* O Jesus
* Ha bemdez e c’heulin
* Da C’hir prisius.
* 3.
* O Krist, te a zo gwirione
* Pa roez d’in ez trugare
* Gras Doue va C’hrouer.
* O Jesus
* D’am zalvi me pec’her.
* Da C’hir prisius.
"Jesus"
* 2.
* Jesus gwir den ha gwir Doue
* Hen deuz roet gant karante,
* ’Vidomp he vuez war ar groaz,
* Ma vefemp zalvet dre he c’hras.
* 3.
* Pa wel al laer deou kement se,
* Ar garante vras a Zoue,
* E kri buhan war zu Jesus
* Kaout truez euz eur gwal euruz.
* 4.
* Jesus dezhan a respontaz:
* Er baradoz hirie, dre c’hras,
* E vezi leun a joa, a c’hloar,
* Da brena ran war ar C’halvar.
"Bosen Elliant"
* 2.
* Eun nevez amzer peur baduz,
* Ha bleun a ne wenvfont biken,
* Ar maro, dre eur mor skeuduz,
* Hon c’haso ni er sklerijen.
* 3.
* Dre ar bez d’eul lec’h ar c’haeran,
* Eo red demp-ni beza kaset,
* Vel Israel da Ganaan
* Dre ar Jourdan choumet mantret.
* 4.
* Kent hor maro, ’vel Moizez,
* Ma weljemp lod euz ar vro ze,
* Poan, na maro na sort diez,
* N’hon harsche da vont he bete.
"Ar raden"
* 2.
* Eur setans a oe diskleriet
* Evit barna ar pec’her,
* Hag a vije bet zur heuliet
* Gant Doue en he goler:
* Holl e oamp barnet d’ar maro
* Dre hon gwallou niverus,
* Mes en Aviel zo grasou
* Kinniget demp gant Jesus
* 3.
* He gomzou a zo eun tenzor
* Da holl re choazet Doue;
* Mes d’ar re a gar an enor.
* ’vit ar bed int follente.
* Diententabl eo he gomzou
* D’an holl sperejou tefel
* Mes d’ar re brenet an Aotrou
* Int skler dre ’r Spered-Santel.
"Pont lan Dreger"
* 2.
* Holl joausted an douar ma a zo ber ha trompluz,
* Mes an hini a glaskan me eo karante Jesus.
* ’Vit bemdez he garout.
* Ra roio skoazel d’in.
* Hag ar c’hras ar gallout.
* Da viret na bec’hin.
* 3.
* Chanch hirie eta va c’halon, he laka net ha pur.
* Evit ma kavi te ennhi bepred da blijadur.
* Ro d’in eur feiz nevez.
* A vezo beo ha krenv.
* ’Vit ma c’heulin bemdez.
* A vrema bete n’env.
"O filii"
* 2.
* En Aviel hervez sant Jan
* Ema an holl gomzou kaer man:
* Goulet euz an Tad em hano
* Hag e roio.
* Kredomp hor Zalver, hon Aotrou
* En he gomzou.
* 3.
* Rag n’euz ket a zilvidigez
* Mert dre Jesus, Mab ar Werc’hez,
* Ganet n’eur c’hraou en disterder.
* O ma Zalver!
* Eno e oaz bet adoret
* Gant ar majet.
* 4.
* Ha ragtal ’vel ma oaz ganet,
* Aele an env oa diskennet,
* Er parkeier da lavaret
* D’ar bastored:
* Penaoz oa da hano santel
* Emmanuel.
* 5.
* An hano ze a zinifi:
* Ema Doue ganeomp-ni
* Hen eo hon Mest, hon Erbeder
* Hag hor Zalver
* Hen euz prenet demp ar repos
* Er baradoz.
"Jesus gwir bried"
* 2.
* Abaoue pell amzer
* Hep da zikour,
* Ez oun ma Zalver,
* Siouaz! eur pec’her,
* Ez oun ma Zalver
* Da enebour.
* 3.
* Ia, me a zo bet
* Bete vreman.
* Oh! ken obstinet,
* Pec’her kaledet,
* Pec’her ankeniet
* Chanch a renkan.
* 4.
* Te c’heuz pardounet
* Eul laer publik
* Eun den dianket,
* Eur vreg debordet,
* Te c’heuz pardounet
* Eur mab prodik.
* 5.
* Te a zo bepred
* Eur gwir Zalver,
* na c’hoantaez ket
* E ve den kollet
* Na c’hoantaez ket,
* Maro ’r pec’her.
* 6.
* Deud eo an devez
* Ma kensagrin
* A rest va buez
* Da garet Doue,
* A rest va buez
* D’he zervichi.
"Judas an Treïtour"
* 2.
* Doue n’euz karet ar bed ma
* M’hen deuz digaset Jesus
* Da zalvi ar pec’her brasa,
* Dre he oad ken prisius.
* Ar c’helou mad a gement se,
* A zo Aviel hanvet,
* Kinniget eo deoc’h-hu hirie
* Evit ma vefet zalvet.
* 3.
* Sant Paol, abostol, a skrivas
* Lizer d’an Hebreaned:
* Jesus, ’mezhan, zo hirie c’hoaz
* ’vel ma eo bet anveet,
* Hen zo dimp beleg eternel
* Hervez urz Melkisedek,
* Eat ez eo ’barz el lec’h santel
* D’hon delivra a bec’hed.
* 4.
* Bemde e kri demp ni Jesus:
* Deud d’eva dour ar vue,
* Rag me a zo madelezuz.
* Deud d’in holl ma bugale.
* Flem ar maro em euz trec’het
* Evit prena deoc’h ar joa,
* Me em euz holl ho telivret,
* Deud d’ar baradoz brema.
"Piou a welan"
* 2.
* Perag e c’houzanvo Doue
* Eur maro mezus, trist,
* Perag eo staget aze
* Ma Zalver Jesus-Krist?
* N’em rei evit hon foaniou
* Ra Jesus ouc’h ar pren
* Hep merit bras he varo
* Na vije zalvet den.
* 3.
* Dre verit maro Jesus
* Eo offret d’ar boblou
* Eur zividigez eurus
* Ha vad-eur ha C’hrasou
* Ra vezo Jesus hirie
* Meulet gant broadou
* Evel gant aele Doue
* En kaerder an envou.
"Deutu ganeme"
* 2.
* Deuz brema eta, Spered Santel,
* Da rei demp-ni anaoudegez
* Ma heulfomp bemdez an Aviel,
* A galoun vad ha gant furnez.
* El lezen zantel ze a Zoue
* Hon c’helon mad a ze da ze.
* 3.
* Ia, Jesus Krist, hon gwir Zalver,
* Deus da ren var hon c’halounou
* Evit-ma tilezo peb pec’her
* He fallentez, he holl drougiou,
* Ha ma vezo ’n holl purifiet
* Gant gwad ar Zalver beniget.
"Potred Plouillo"
* 2.
* Ar bed d’he blijaduriou ven a lavar dimp-ni monet,
* Mes piou eo an hini c’houlfe euz eun eurvad n’e bad ket?
* En hon Dasprener eo eman ar vammenn euz ar vue;
* Dre ze ’ta miromp ’vit Jesus hon fianz, hon c’harante.
* 3.
* Na garomp nemert han rag hen hepken zo karantezus.
* Na zentomp ken nemert outhan, hepken hon rento eurus.
* Pebeuz peoc’h en he garante! brasa eurusted!
* An hini a zouj anezhan vev euz ar vue barfet.
* 4.
* Hon Zalver hon galv bep momet, bemde e klevomp he vouez.
* Bemde c’h’astenn he zorn war-n-omp, bemde hon galv hep paouez.
* Bevomp, bevomp war he galoun, bevomp dindan he askel.
* Eno dre dan ar garante, ra zeufomp holl da vervel.
"Ar mab prodig"
* 2.
* An tachou, ar gurunen spern,
* Ha buhanegez an Ifern,
* Ar groaz vezuz, ru gant he wad,
* A zeu dirag ma daoulagad.
* 3.
* Euz he zaouarn, he ben, he dreid,
* Gwal galz a wad prizuz a red.
* Biskoaz n’em gavaz asamblez
* Kement poaniou ha karantez.
* 4.
* Dindan pec’hejou bras ar bed
* Rannet he gorf euz he spered,
* Pep gras ro demp peb donezon
* Koustet en deuz gwad he galoun.
* 5.
* Gwelet, pec’herien, oan Doue,
* Nec’het ha gwal drist he ine,
* Euz he c’houliou digoret
* Eur feunteun leun a c’hras a red.
* 6.
* Goad prizuz meurbed ar Zalver
* A ro d’an holl testeni skler,
* Pegen bras eo drouk ar pec’hed,
* Pa n’euz lezen Doue torret.
"Emzivadez Lanhuon"
* 2.
* Jesus Krist eo ar vuez, an hent ar wirionez,
* N’euz nemert eun hanterour ’vit ar bec’herien gez.
* Lavaret eo bet ganthan d’an Tad ne zeuio den,
* Nemert dreiz-oun va unan, eun hent a zo hepken.
* 3.
* N’euz ket a zilvidigez, en hini all ebet
* Dindan an env n’euz hano, en touez an dud roet,
* Nemert hor Zalver Jesus, maro hag adbevet
* Dre veritou pehini kleomp beza zalvet.
* 4.
* Deuet pecherien ’r brasa, d’he dreid en em daolet,
* Tost d’al lec’h se n’euz nep den gant Doue kondaonet.
* Dirag holl enebourien, euz ifern hag a ved,
* Awalac’h vo lavarout: "goad Jesus kroaztaget."
"Gwerz ar Vechantez"
* 2.
* Mes Jesus a lavaraz, o lenn he galoun fall:
* Nac’het e vezin ganez. Ar breuven zeu raktal.
* Eun nebeut amzer goude, dirag an dud direiz
* Hen a nac’haz ar Zalver, kollet oe bet he feiz.
* 3.
* Mes neuze tost d’ar pe’her Jesus en em gavaz
* Hag euz he gouezidigez e sellas dre he c’hras,
* Ha da Ber teuaz envor euz komzou an Aotrou
* Er meaz ez eaz nec’het, da skulia kalz daerou.
* 4.
* piou a c’hell lavarout pebeuz nerz zo roet
* En eur zell euz a Jesus, d’an nep zo distroet
* En ven hen dije kanet ar c’hok kalz a wechou,
* Skornet a oa he galoun, hep sell piz an Aotrou.
* 5.
* Ped gwech ive kristenien, goude hon holl westlou
* Ez omp kwezet er pec’hed, distroet d’hon gwallou
* Troomp brema var Jesus, hon spered, hon c’haloun
* Hag eun devez en envou vefomp dirag he dron.
"Jesus p’hini"
* 2.
* Ma c’hoach, ma c’hoach, o ma Zalver
* Rag me a zo eun den pec’her,
* Ken a vo ar barr tremenet,
* Ma dioual, Aotrou, me az ped.
* 3.
* Ma c’hemer ’barz en surete,
* Ha kemer er fin ma ine.
* Rag plas all ’bet ne c’hoantaan,
* Nemert he kichen, te garan.
* 4.
* Ennoud ema pep gwirione,
* Te eo ma zikour, ma Doue.
* Golo ’ta ma fen dinerzuz
* Gant skeud da askel gallouduz.
* 5.
* Jesus eo an nep a glaskan,
* Enhan ma zikour a gavan,
* Kreva ’n dister, sav ar c’houeet,
* Kundu an dal, gwella ’r c’hlenved.
* 6.
* Just ha zantel eo da hano,
* Ha me zo leun a bec’hejou,
* A fal eo karget ma ine,
* Ha te zo gras ha gwirione.
"Stourm an Tregont"
* 2.
* Ia, disket eta gant Jesus,
* E walc’h gant he oad prisiuz
* Holl bec’hejou ar Vretouned,
* Evit sort ha netra ebet.
* 3.
* Disket eta, en komz Jesus,
* An doare da veza eurus,
* Sentet euz he lezen bemde
* Krouet oc’h bet ’vit kement-se.
* 4.
* Kinnig a reer deoc’h-hu hirie
* Ar Bibl santel, komz hon Doue,
* He lennet ha pedet Jesus,
* Ganthan vefet eun deiz euruz.
"Krist an Izelved"
* 2.
* Peleac’h ma da flem, o maro!
* Bez! peleac’h ema da viktoar?
* En he vuhanedigeziou
* An amzer hon c’haso d’ar gloar.
* 3.
* Rag Jesus-Krist hon gwir Zalver
* N’euz he Iliz ker delivret
* Hag hirie c’hoaz eur peoc’h kaer
* A zo ganthan ’ta kinniget.
* 4.
* Alleluia d’hor gwir Brener
* Ra vo meulet hano Doue
* Hag en douar, o ma Zalver!
* Vezi meulet evel en ev.
"Me o salud"
* 2.
* Al laer euz ar groaz pa hen gwel,
* A goll buhan he wall spouron,
* Hag a zo eurus da vervel
* Pa wel kaout gras leun ha pardon.
* 3.
* Ni zo ive pec’herien baour.
* Ha d’ar feunteun ze omp galvet
* Gant Jesus-Krist hon hanterour,
* Evit beza en hi gwalc’het.
* 4.
* Gwad Jesus-Krist Emmanuel
* Hon netaio a bep pec’hed;
* Ha kement se, ’me n’Aviel,
* Dre eur gwir garante barfet.
* 5.
* Ha c’hoaz gwad pur ar Zalver ze,
* A ro ouspen d’an den pec’her,
* An esperans da vont ive.
* d’Hen meuli gant eun delen gaer.
* 6.
* Juntred mad ha laket en ton,
* Gant Jesus-Krist hon gwir Aotrou,
* Vit meuli Doue war he dron
* Bete fin an holl ganvejou.
"Hosana"
* 2.
* Hosana! re brenet Doue,
* Da wir Soutener hon bue,
* Hosana î a greiz ar galoun
* D’an Hini a ro ar pardon, (bis)
* 3.
* Hosana! da Brins ar vue,
* Ra vo meulet hano Doue.
* Hosana! d’ar gwir Sklerijen,
* Rag gant he zorn hen hon zouten. (bis)
* 4.
* Hosana! gwir Iliz fidel,
* Hosana! da Emmanuel,
* Rag hen a n’euz he wad skuillet
* D’hon frena holl euz ar pec’hed. (bis)
* 5.
* Gloar da Jesus-Krist, oan Doue.
* Hon Hanterour hag hor bue.
* Gloar da Jesus, Salver fidel
* Gloar a galoun d’Emmanuel! (bis)
* 6.
* Adoromp ’ta Roue ar gloar,
* Krouer an env hag an douar,
* Goulennomp ar c’hras gant fisians
* Da veva eeun en he bresans. (bis)
"Fest miz Even"
* 2.
* Ra vo c’hoaz evit an holl bloavez ar Brovidans,
* Eur bloavez leun a c’hrasou, a joa, a zelivrans.
* Ha did-te hon Doue ho ineou soumetet,
* En skeud kroas Jesus a gavo ar peoc’h c’hoanteet.
* 3.
* Hon deziou hag hor bue ganed a zo merket,
* Hag en ho bloa diveza kalz a zo antreet,
* Beillomp ’ta ha pedomp ha ma ve red diloja,
* Gant ar Pastor e vefomp digemeret er joa.
* 4.
* Ra helfomp en pep amzer kredi d’az sakrifis,
* Beza ganed-te gwisket gant mantel ar justis.
* En em laoueni enoud ha miret ar gomz kaer.
* Ia Aotrou Jesus-Krist deus! deus prestik ma Zalver.
"Ar wrac’h"
* 2.
* En dallente, me glaske pell ouzit eur vodenn,
* Eul lec’h e c’haljen en peoc’h beva hep da lezenn.
* Mes beva en dinec’hded a gallout rajen-me,
* Pa en em dalc’hemp ken pell an eil euz egile?
* 3.
* Da vadelez, ma Fastor, a walc’h ma drougiez,
* Deus eta d’am netaat euz ma holl fallentez,
* Dre da c’hras e kasean ma bue tremenet,
* Ro ma teui ive da c’hras d’am nerza bep kamet,
* 4.
* Ma c’haloun, krenv euz da nerz a zefi traou ar bed
* D’he dispartia breman euz he muian karet,
* "Netra, emezhi, netra, nan memeus ar maro,
* N’am dispartio pelloc’h euz Jesus ma Aotrou.
"Kroaz an hent"
* 2.
* O kaera bro hep nep anken!
* Hep nec’hamant, hep glac’hariou
* Eo bro hon Mest ker souveren,
* Bro hor Zalver hag hon Aotrou.
* 3.
* pegen brao ez eo nijel
* Araog Jesus resusitet,
* Ha mont gant ar Zalver fidel
* Barz en he askre da gousket.
* 4.
* pegen kaer eo an heur ze,
* En pehini gant hor Frener
* E vefomp evurus en env
* En kichen Jesus hor Zalver!
* 5.
* Jesus-Krist, Roue bras ar gloar,
* Prestik ganit-te ez in me
* Evit kana did an histoar
* Euz da c’hloar ha da garante.
* 6.
* O c’hortoz an de euruz se,
* Deus, deus prestik d’am c’henerza
* Evit ma karin ma Doue
* Ha ma vezin fidel dezhan.
"Aotrou Nann Hag ar C’horrigan"
* 2.
* Plijet ec’h euz, n’ez madelez
* Euz ma ine kaout truez.
* O ma Zalver, d’id trugarez!
* 3.
* Ro d’in breman ar sklerijenn
* ’vit ma hellin dont da gompren
* Ar ’helou mad euz da lezen.
* 4.
* Ro d’in an nerz da zilezel
* Ar pez n’eman ket en aviel
* Hag d’az lezen ez int kontrel.
* 5.
* Ma Zalver, adaleg breman
* Distrei ouzit a c’hoantaan.
* Te am c’har ha Te a garan
* 6.
* Digor d’an hoJl ho c’halonou
* ’vit ma kemerfont da gomzou.
* Buez int ’vit nep ho miro.
"Drindet Santel"
* 2.
* Kinnig reaz pedennou, gant glac’har, gant daerou,
* Pa oa war an douar-man en kreiz gwall breuvennou.
* Ken bras oe he garante, evit ar re gollet,
* Ha breman ’barz en envou, n’int ket ankounac’het.
* 3.
* Pa zeu sklerijen Doue, da galoun eur pec’her,
* Gwelet ra he stad euzus, dirag ar gwir varner,
* Pa ve ken trist dar pec’her, da welet be wall stad.
* Petra a zonj an Aotrou, ken zantel ha ken mad.
* 4.
* Mes dre c’hras hon Dasprener, an hini a oa pell,
* A c’hell dont taost da Zoue, war he dron ken huel,
* Pa zeu ar brasa pec’her, dirag tron gras an Tad,
* Doue ne zell ket outhan, kuzet eo gant ar gwad.
* 5.
* Gloar enor ha karante, da Jesus mab Doue,
* Breman an hent zo digor da vont ebarz an env.
* Gant han eo bet kemeret, hor pec’hejou ken bras,
* Ha brema n’euz roet demp he bardon hag he c’hras.
"Gwalheur en Lanhuon"
* 2.
* Eur vreg paour Kananeen zo roet demp ’vel skouer,
* Ma klaskfomp-ni holl Jesus, hon Mestr, hon Dasprener,
* "O Aotrou, mab David, az pez truez ouzin-me!"
* An hir-c’hortoz, ar skwizder zinerze tam he fe.
* 3.
* Jésus euz he c’hlevet, dezhi neuze respountaz:
* Da beden zo zelaouet, da feiz a zo ken braz
* Ra vezo groet d’id brema, evel ma c’heuz c’hoanteet.
* Ha diouc’h-tu gant he c’hiriou, he merc’h a oe iac’heet
* 4.
* Kristenien, pedit atao gant feiz hag hep skwiza
* Goulennet sikour Jesus gant aked ar brasa,
* Euz trôn ar c’hras tostaomp evit kaout trugarez
* Hag he roio demp-ni holl he beoc’h, he garantez.
"Sant Efflam"
* 2.
* Var eur roc’h krenv, he di savet
* Despet d’an holl, choumo bepred
* Ar glao a zeu, an avel vras,
* Ha d’an ti-ze reont tam noas.
* 3.
* Jesus-Krist diazez ken krenv,
* Laket d’hon zalvi gant Doue.
* Hell derc’hel mad ha stard atao
* He bobl en kreiz ho holl gwallo.
* 4.
* Pa zeu ’r maro, an arne krenv.
* Diskouezet vo feiz pep ine.
* Piou benag er C’hrist a gredo,
* Mezekeet biken ne vezo.
"Fontanella"
* 2.
* Eur bec’herez vras pardounet,
* Dre veritou prizus he wad;
* He c’haloun lous zo bet gwalc’het
* Ha chanchet a gren he gwal stad.
* 3.
* Doura reaz he dreid gant daerou,
* Ho sec’ha reaz gant bleo he fenn
* Nerz he c’harante d’an Aotrou.
* Oa kuzet ’mert d’ar C’hrist hepken.
* 4.
* Piou hell diskleria he sonjou?
* He c’haloun glac’haret ha trist
* Frealzet eo bet gant ’r c’homzou
* Lavaret dre c’henou ar C’hrist.
* 5.
* Karantez feiz ar bec’herez
* Ro d’an holl gristenien skouer vad.
* Diskouez a reaz he c’harantez,
* Goude beza goalc’het dre’r goad.
* 6.
* Pa eo hor fec’hed pardounet
* Kleomp karout Krist dreist pep tra.
* Var ar C’halver n’euz hon frenet
* Dre eur garantez ar vrasa.
"Hollaïka"
* 2.
* Euz promesaou da gomzou
* Aotrou Jesus, c’heuz memoar.
* Ha da Spered hon c’honsolo
* Ken ez afomp ni er gloar.
* Hon mir holl en da skerijen,
* Pleg, kundu hor c’halonou
* Ha ra n’em laoueno ’r beden
* Da Iliz gant he Aotrou.
* 3.
* Ra vo heulliet an Aviel,
* Dre holl bevar c’horn ar bed,
* En pep bro hag a vouez huel,
* Ra vo Jesus-Krist meulet.
* Ra deui an den gwe, ar paien
* da gemer lezenn ar groaz
* Ha da ober eur bobl kristen
* D’an nep ’vidomp a varvas.
"An derwenn"
* 2.
* Ma Zalver ma lak da gredi,
* Ec’h euz gouzanvet ar maro,
* ’vit ma c’halfenn mont da veuli
* Ma C’hrouer ebarz en envo.
* 3.
* Ma Doue petra a rofenn
* ’vit ar pez c’h ’euz groet em c’henver
* Euz ma c’haloun rez ar goulenn.
* D’id he roan, plij he c’hemer.
* 4.
* Mes ar bed a zo ken tentus
* Ha ken alies e troan!
* Ma c’hrenva ’ta Zalver Jesus
* Rag a vreman d’id n’em roan.
"Tour an Arvor"
* 2.
* Dirag ar skeud euz da groaz beniget
* Eo kouezet ma holl bec’hejou,
* Nemert fallagriez ne m’euz kavet,
* Er pez, gwech all, c’halven madou.
* 3.
* Goude da c’hrasou e c’huanadan
* Em c’haloun ra zeufont eta!
* Neuze zentus euz lezen ma Doue
* Me zeuio d’hen karout ive.
* 4.
* Jesus Krist! te c’hell ober pep tra
* Dreizoud eo an dezert bleuniet,
* Da zorn a ra d’ar roz dont da vleunia
* War ar bodou kazi sec’het.
"Greg ar C’hroazour"
* 2.
* An nor a zo digor, he vouez hon galv bepred,
* An neb a ia dezhan, na ve ket pelleet.
* Hen n’euz an tenzoriou euz a gaerder an env
* D’ar minion ker Jesus demp holl eta hirie.
* 3.
* Da c’hrasou ar Zalver n’en em galedomp ket.
* Pa astenn he ziouvrec’h, demp eta d’he gavet.
* Na zilerc’homp ket mui, tostaomp holl dezhan.
* Ha ganthan ni ielo goude n’heur divezan.
"Kimiad an Ine mad"
* 2.
* Peden an den gwirion vo he c’hloar gant Doue.
* N’euz ’mert eur just hepken, hag ar just se eo Te.
* Te a zeuas er Mab da gemer ar vizer;
* Hag ar Mab se a zo en em c’hroet ma Zalver.
* 3.
* Me eo ar c’hriminel, ha Krist c’houzanv em flas;
* Ha gwalc’het en he wad, ma ine gavo gras.
* Ha breman e ro din ar vuez eternel
* Hag em c’hundu ive dre he Spered Santel.
* 4.
* Euz skeuden dous an heol, euz Jesus ma Aotrou
* En peb bro, en pep lec’h, me zur hen benigo!
* Santout ran ma c’haloun o lampad, o krena
* A fe, a garante. Plij Aotrou he leunia!
"Baron Jaouioz"
* 2.
* Jesus, Jesus eo ar Zalver,
* Deuit d’e gaout breman pec’her.
* Hen a roio deoc’h ar vuez
* Hag ar c’hras a zilvidigez.
* 3.
* Bet sonj er Zalver grasius.
* En em fizit holl en Jesus,
* Hag o po ’r joa hag ar vuez
* Dre he c’hras hag he drugarez.
* 4.
* Karit Jesus dreist pep tra.
* Roit holl ho kaloun dezhan;
* Rag hen a garas ac’hanomp
* Hag a c’houzanvas evid’omp.
"Diougan Gwenc’hlan"
* 2.
* Ra n’em wellao ma ine
* Ebarz e tiskadurezou,
* Ha ma tremenin ma bue,
* Fidel atao d’az lezennou.
* 3.
* Beza zentus atao fidel
* D’az giriou ha d’az lezen te,
* Eo ar mad euz an Aviel
* Ha? ar gwir virakl euz ar fe.
"Janik ar potr mad"
* 2.
* Kalz a dud, ’barz ar bed, dallet dre ho fec’hed
* A zispris traou an env, zo groet en ho andred,
* Ho sonjezonnou holl barz en traou an douar,
* Bete ma teu ar fin, ar maro, ar glac’har.
* 3.
* Sonjal a ra an dud beva meur a vloaz c’hoaz
* Atao var henchou fall, el leac’h var hent ar groaz
* Mes dont a ra an heur red lezel traou ar bed
* Kenkoulz hag he holl c’hloar, he vadou, he c’hened.
* 4.
* O pebeuz maro trist evit an den difeiz
* Pehini heul atao eur vuez fall, direiz!
* En kenver Doue paour, pinvidik var douar
* Serret e vezo outhan rouantelez ar gloar.
* 5.
* Jésus hor Zalver mad, ro skiant demp ni holl
* Da zastum tenzoriou, n’az afont ket da goll.
* Neuze pa zeui ar fin, digoret vo an env.
* Euruz vomp da viken gant an Aotrou Doue.
"Deud oc’h a bell"
* 2.
* Mes ennhi a zo kavet eur wezen fiez fall.
* Justis an env a ro urz d’he distruja raktal.
* Perag e choum hi ama, dispriz a ra va gloar,
* Rag difrouez e choum bepred, he lam euz an douar.
* 3.
* Aotrou, lez anezhi evit ar bloaz ma c’hoaz
* Diskouez da garante, espern hi dre da c’hras
* Labourat ’rin evithi, kaiz dispin vezo groet.
* Ha ma na zoug ket a frouez neuze vezo troc’het,
* 4.
* O! na ped ine difrouez en Iliz Jesus-Krist
* Zo zalvet dre he beden euz tan an ifern trist
* Selaou hirie ta pec’her, ha goulen gras raktal,
* Rag an termen a dosta, ma troc’ho ’r blanten fall.
"Eun Deiz mad"
* 2.
* Da eur feunteun brudet pell, eur vaouez a dostaz
* Hep anaout ar Zalver, he druez hag he c’hras.
* Deuet evit tenna dour, leun a bec’hed c’houero,
* E kavaz eno raktal, dour euz eur feunteun veo.
* 3.
* Komzou an estranjour-ze a dreuzaz he c’haloun,
* Hec’h ourgouil oe diskaret dre druez, tra eston,
* An donezon a Zoue zo brema, anat mad,
* Brasoc’h oa ’n estranjour ze evit Jakob he zad.
* 4.
* Raktal e redaz buhan da c’hervel tud kear holl,
* Glac’haret oa o welet, re all o vont da goll
* Deuet gwelet ’ta eun den, ar C’hrist, ar Zalver eo
* Ganthan ema a-dra-zur, ar iec’hed an dour beo.
* 5.
* Deuz Jesus, deuz ’ta da rei euz feunteun vad da c’hras.
* An dour beo ze euz an env, ha tor hon zec’hed bras
* Pa hor bezo-ni tanveet da beoc’h da garante,
* Atao ’vidoud e vevfomp en tro pad hon bue.
"An Durzunel"
* 2.
* Eun Doue hag a zo dre holl
* Eun Doue holl wiziek.
* P’hini hon mir da vont da goll
* vea holl c’halloudek.
* Leun eo meurbed a vadelez,
* Parfet just ha santel.
* Ha karget eo a drugarez
* Mad tener ha fidel.
* 3.
* Hen eo an Aotrou Souveren
* Dreist an holl ha pep tra;
* Hen eo ive ar sklerijen
* Deud er bed d’hon frena,
* En eur vervel vit hon pec’hed
* E ra ouzomp brema
* Bugale ganthan kemeret
* ’vit mont da vro ar joa.
"D’ar vro bell"
* 2.
* Doue bardon ar pec’hed.
* Bepred hep rebechou,
* Ar pec’her zo delivret
* Ganthan euz he zrougiou.
* Ober a ra an dra-ze
* Dre eun doare glorius,
* Dre he c’hras he drugarez
* He Vab santel Jesus.
* 3.
* Plegomp ’ta dirag Doue
* Ansavomp hon fec’hed,
* Gant keûz hag humilite
* Ma vefomp pardonet.
* Ha goude kaout ar pardon
* Tridal rai hor c’haloun
* Pa ez afomp dan envou
* Da veuli hon Aotrou.
"El lan Melen"
* 2.
* Selaouet holl gomzou Jesus,
* Komzou divin, dous grasius,
* Komzou leun a ziskadurez,
* A zisko demp-ni pep furnez.
* An aviel etc.
* 3.
* Selaouomp holl komzou Doue,
* Gant doujans hag humilite
* ’vit ho fratika, hoc’h ober,
* Rag kement-se eo hon dever.
* An aviel etc.
"Kear Is"
* 2.
* En em distak krenn euz ar bed
* Rag eun devez e vezo red,
* Kuitat madou, kuitat pep tra,
* Lezel hon zud ’barz er bed ma.
* 3.
* Ar mad unik a c’hoantaan,
* Ez eo Jesus p’hini garan.
* En kichen ma Zalver fidel,
* E fel d’in choum bete mervel.
* 4.
* Rag neuze me anve erfad,
* E viro d’in ar pez vo mad,
* Hag eun deiz ganthan da viken,
* Ez in me d’an envou. Amen.
"Ar bugel lec’hiet"
* 2.
* An Tad hen deuz ni hon c’hrouet,
* Ar Mab eo hen deuz hon zalvet,
* Ar Spered Gloan hon zanteleet.
* 3.
* Ra zeufomp ni ’ta a galoun,
* Da Jesus-Krist vit kaout pardon,
* Kent ma z’efomp dirag he drôn.
* 4.
* Neuze veulfomp ar gwir Vesi
* Ganet gant ar Werc’hez Vari,
* Ha deud er bed ma d’hon zalvi.
* 5.
* Gloar hag enor, da Oan Doue,
* Dasprenet hen deuz hon ine.
* Vit ma z’efomp ganthan en env.
"Distro Marzin"
* 2.
* Sellet a ra var zu n’envou
* En Doue a lak he sonjou ;
* Ne vev nemert vit he Aotrou.
* 3.
* Sonjal a ra bep deiz, bep noz,
* Ken alies m’a da repos,
* En gloar padus ar baradoz.
* 4.
* Zur mad ez eo pa dremeno
* Euz ar bed-ma var zu n’envou.
* Da vont er gloar gant he Aotrou.
"Lez-Breiz"
* 2.
* Meritout a rez euz he goler
* Az vrasa kastiz hag ar rustler.
* El leac’h ze e ro d’id eur Zalver.
* 3.
* Da c’hervel ra euz an esklavach
* A ro ar bed d’id vit da bartach.
* Hag e kinnig d’id eun heritach.
* 4.
* danved paour, ni a oa kollet.
* Mes Jesus zo deud d’hon c’hemeret.
* Ra vezo he hano ’ta meulet!
"Ened Rosporden"
* 2.
* Me wel atao va fec’hed dirag va daoulagad,
* Evel eur gwal amezek, euz ma brezellekat
* Na vezin biken salvet ma na rez va Doue
* Eur mirakl braz em andred, en eur chanch va bue,
* 3.
* Na wife den lavaret, na ped gwech, na da bed,
* Ec’h euz te roet pardon euz a bep sort pec’hed.
* Pardon, pardon eta d’in, brema evit biken,
* Ma teuo prest va ine da skuba he anken.
* 4.
* Va neta euz va fec’hed ha tremp mad va ine,
* Peurneta c’houek va c’haloun ebarz da garante,
* Neuze ganet a spered, me az heulio bemde
* Hag eun deiz barz en envou, euruz e vezin-me.
"Ar Venac’h ruz"
* 2.
* E oamp ni pell amzer zo o c’hortoz anezhan
* Da zonet var an douar evit hon redima.
* Eru eo an termen-ze ma vefomp delivret
* Ganet ez eo evidomp, eil ferson an Drinded.
* 3.
* An envou hag an douar zo n’em laouenaet,
* Dre an donedigez kaer euz a Zalver ar bed,
* An aele ebarz er gloar a zo holl triomfant
* Hag a gan meulodiou da Roue ’r firmamant.
* 4.
* Hon gervel a ra ni holl evit mont d’he gavet
* Pa ez eo vit hon frena ez eo deud var ar bed.
* Hon c’haloun ouzomp c’houlen, ’vit gallout choum ennhi
* Kag glac’har braz hen defe ma ve kollet hini.
"Finistere"
* 2.
* Ra bellafomp ni eta hirie
* Euz ar vrasa tevalijen
* Pa zeu Jesus-Krist hon gwir Doue
* Da zigas demp ar sklerijen,
* D’hon dasprena etc.
* 3.
* Ra bedfomp ar Zalver beniget,
* Da zigeri demp hon c’haloun
* Ha ganthan ni vezo pardounet,
* Deud eo d’hon c’has bete he drôn
* D’hon dasprena etc.
* 4.
* Hag eun devez brema en envou
* Ni en em gavo asamblez,
* Rag Jesus-Krist dre he holl boaniou,
* Zo deud da rei demp levenez,
* D’hon dasprena etc.
"Al laez"
* 2.
* Kanomp ni Bretouned, kanomp meulodi gloar. (bis)
* Eo deud Jesus ama da rei demp ar viktoar. (bis)
* 3.
* Kanomp ni kristenien, kanomp ni kalounek (bis)
* Eo hon Zalver bepred eun Doue Galloudek. (bis)
* 4.
* Kanomp ni pobl Doue, kanomp ni a galoun (bis)
* Eo Jesus deud er bed, da ginnik demp pardoun. (bis)
* 5.
* Kanomp da virviken, kanomp eta gant joa (bis)
* Eo Jesus deud er bed evit hon redima. (bis)
* 6.
* Kanomp eta laouen, kanomp ni deiz ha noz, (bis)
* Eo Jesus deud er bed, d’hon c’has d’ar baradoz. (bis)
"Bale Arzur"
* 2.
* Gloar bemdez, bepred da Jesus,
* Hen eo ar Zalver grasius
* Zo marvet ’vit ar maleurus.
* 3.
* Gloar a galoun d’Emmanuel.
* Hen eo ar gwir Zalver fidel,
* N’euz roet demp an Aviel.
* 4.
* Gloar ’ta bepred da Jehovah
* Deud er bed-ma d’hon dasprena
* D’hon digemer ebarz er joa.
"Kanvou"
* 2.
* Joa d’an douar, Jesus a ren
* Hen meulit-han gant hoc’h himnou,
* Karout Jesus dle pep den.
* Rei dezhan enoriou.
* 3.
* Hen a ren dre c’hras ha justis
* Hag a ginnig d’an holl boblou
* Gloar, madou braz he Ilis
* Ha peoc’h d’ho c’halounou.
* 4.
* Tud kez! digemeret he c’hras
* Ha deud holl da zenti outhan
* Rei ra deomp eun tenzor bras
* N’hen deuz netra dreist-han.
"Seziz Gwengamp"
* 2.
* Leun a eun esperans joaus
* E valeomp var zu an env.
* El leac’h vefomp atao euruz,
* En gloar, en peoc’h, en karante.
* 3.
* Eno paouezo hon daerou,
* Hon glac’har hag hon holl anken.
* Eno pell euz an danjeriou,
* E vefomp euruz da viken.
* 4.
* Unanet d’ar Zalver fidel,
* Dre ar garante ar bura,
* E kanfomp ar gloar eternel,
* D’an hini varvas d’hon prena.
"Ar breur mager"
* 2.
* Ar c’hoant vrasa em euz da virviken da garet
* An eil ferson santel, adorabl euz an Drinded.
* Rag Jesus gant karante en deuz va fardounet.
* 3.
* Ia karante Jesus, te zo bepred admirabl
* Ha na chanchi biken, mes bepred out desirabl.
* Ra vezo ta meulet eur Zalver ken adorabl.
* 4.
* Ra vezi, ma Jesus, enpad an eternite,
* Meulet trugarekeet gant ar zent, an aele,
* Ouzit ra choumo stag da virviken va ine.
"An Eostik"
* 2.
* Kelou mad ar zilvidigez
* D’an dud pinvik ha d’ar beorien
* D’an boll boblou euz a bep iez.
* Hennez a dlefe peb den len.
* 3.
* Hag en eur len ar Bibl zantel
* Jesus hon benig ni bemde.
* Ro demp ni da Spered Santel,
* Vit ma hen ententfomp ive.
* 4.
* Ra n’em zantelai hon ine
* Dre da gelenadurezou.
* Ha ma tremenfomp hon bue
* O c’heuil atao da lezennou.
* 5.
* Beza zentus, atao fidel,
* D’az giriou ha d’az lezen te
* Gant sikour da Spered Santel
* Dle beza hor labour bemde.
"Bran"
* 2.
* Hen n’euz pardounet ar pec’her,
* Dre eur garante gwal dener,
* Eo en em roet, hon Zalver.
* 3.
* He sakrifis bet kemeret,
* En ranson vit an den kollet
* A ra demp beza pardounet.
* 4.
* Pardounet kren gant hon Doue
* Jesus hen deuz groet kement-se
* Dre garante vit hon ine.
* 5.
* Adoromp ’ta Roue ar gloar
* Entre ma vomp var an douar:
* Hen eo a ro deomp ar viktoar.
"Solomon"
* 2.
* Dre ze eta n’euz demp roet
* He holl faveuriou immortel.
* Ra zeufomp en hon izeldet
* Dirag ar gwir Zalver fidel.
* 3.
* Deuomp eta gant Levenez
* Da zigemer hon lod er pred,
* Rag Doue en he vadelez,
* A n’euz dreizhan hon dasprenet.
* 4.
* Hon beoa dre da vadelez,
* En pad ma pado ar pred ma.
* Pa n’euz Jesus dre garantez
* Hon fardonet ni holl dreizhan.
* 5.
* Ra vo da Spered hon hini
* Ha gra demp holl en em garet.
* Aotrou, dre ’r ziniou ze roi
* Da vugale vo anveet.
"Mari Vod"
* 2.
* Eternite a walheur, hennez eo an termen
* A zo meurbed estonuz pa na finis biken,
* Bean da jamez nec’het, gant pep sort gwalheuriou,
* Bean da jamez beuet en eur mor a boaniou.
* 3.
* Mar fell demp brema, pec’her ha deoc’h-hu pec’herez
* Pellaat euz eun nep gwalheur, klaskomp’ta ar furnez.
* En em roomp da Jesus, sentomp euz he gomzou,
* Hag e vefomp da viken, euruz ’barz en envou.
* 4.
* Hirie ema an deiz mad, deiz ar zilvidigez,
* Mar klevomp komzou Doue, sentomp outhei gant prez,
* En em roomp a galoun, hirie d’hon gwir Zalver,
* Ha prestik gant an aele, ni ielo d’hon bro gaer.
"Kantik Brozaoz"
* 2.
* Euz hon feurz e prometomp na ramp, na leverfomp,
* Netra enep d’az lezen, biken na bermetfomp,
* Ra na vo hini c’hanomp ken hardi, ken ingrat,
* Da derri lezen Jesus, eur breur ken dous ken mad.
* 3.
* Hed hon bue, hon Doue, hon zikour ni bepred,
* Dreist pep tra euz hon fec’hed, hon diwal ni er bed,
* Gant da zorn, O ma Zalver, ren bemdez hon ine,
* Hag eun deiz n’ez baradoz ni ielo gant Doue.
"Damon"
* 2.
* Hini ’bet euz ’ho tud varo
* Ne zeui d’ho kavet aman.
* Mes c’houi war ho lerc’h a ielo,
* Pa sonjfet an neubeuta.
* Ho puez n’eo ’mert eur skeuden,
* Euz p’hini ar vuander,
* A dremen evel eur vleuen,
* En eun deiz bihan ha ber.
* 3.
* Mes kent ma sec’ho ar vleuen
* Euz ho puez er bed ma,
* Jesus-Krist Zalver souveren
* A ginnig deoc’h, vit netra,
* Pardon gratis leun hag antier,
* Hep sikour den euz ar bed,
* E kemero, hen, ar pec’her,
* Dre he wad n’euz he brenet.
* 4.
* En em roomp ’ta da Jesus,
* Zo bet ken mad evidomp,
* Ha ganthan ni vezo euruz,
* Asambles pa n’em gavfomp.
* Er vro drist euz an douar man,
* E chomo hon glac’hariou.
* Er baradoz leun euz a joa,
* Da viken ni a gano.
"Breiz"
* 2.
* Goude labourat stard enep an avel grenv,
* Jesus n’em dostaez, var ar mor, o vale
* Dre n’hen anveent ket oe ’n ’ebestel spountet
* Mes Jesus laraz dei: Me eo, na spountet ket.
* 3.
* ’Vel diskibien Jesus, omp nec’het noz ha de,
* Glac’hariou braz a c’houez evel an avel grenv,
* N’euz hini barz en env, na zoken var douar,
* Hell sioulaat an arne, nemert mouez ar C’hrouar.
* 4.
* Euz an holl glac’hariou ha tristidigeziou
* Eur gir a beurz Jesus, zur mad hon delivro,
* Gant Jesus en he vag, hep ma vo mar ebet
* E teufomp iac’h d’ar porz, drezhan vefomp salvet
* 5.
* Kristenien pedomp stard, en kreiz hon holl boaniou
* Sikour zeuo raktal; derc’hel ra he gomzou
* Tav brema ha bez sioul, vezo laret d’ar mor
* En baradoz Doue hor bezo dor digor.
"Genoefa"
* 2.
* Deuz ha konsol Spered divin
* Da ’labour tost d’ar re vortel,
* Eo ober dei tanve er fin
* Komzou ar vuez eternel.
* 3.
* O Jesus te a c’hell pep tra,
* Dreizout eo an distro fleuriet,
* Da zorn ra d’ar roz parisa
* Var ar bojou kazi sec’het.
* 4.
* Anaout rez ma simpladurez,
* Deuz d’am nerza eta bemdez,
* Dre da vadelez skoazellet,
* Ez heulin bete fin ar bed.
Toniou an hymnou varlerc’h a zo diakouezet el levr ma evelhen:
| C.C | a zinifi | "Chants Chrétiens" |
| C.E.D | » » | "Chants des Ecoles du Dimanche" |
| M | » » | Recueil "M 'All" |
| S | » » | Recueil "Sankey" |
| R | » » | Recueil "Réveil." |
Les airs des hymnes suivants sont indiqués dans ce livre par les abréviations:
| C.C | qui signifient | "Chants Chrétiens" |
| C.E.D | » » | "Chants des Ecoles du Dimanche" |
| M | » » | Recueil "M 'All" |
| S | » » | Recueil "Sankey" |
| R | » » | Recueil "Réveil." |
* 1.
* Aotrou, ’barz em holl boaniou,
* Er C’hrist eo e sonjan.
* Gortoz ran euz he nerzou
* Ar iec’hed a glaskan.
* En divrec’h eun Tad tener
* Ez oun en em daolet,
* En he c’hras me a esper,
* Rag hen n’euz ma frenet
* 2.
* Ine aonik ha dister,
* Perag n’em drubulia,
* Pa ’z oud breman d'ar Zalver.
* Penaos c’helles krena!
* Lez da vugale ’r bed man
* Ar zoursi, an daerou,
* Krist, war b’hini n’em harpan.
* N’euz douget ma foaniou.
* 3.
* Piniet war zu an envou.
* Krist n’euz ket prometet
* Euz ar bed man ar madou
* D’he vrasa minioned.
* Vit nep zo gant Krist karet
* An aour zo re dister ;
* He unan eo n’em roet.
* O pebeus tenzor kaer!
* 4.
* Eurus bras en em gavan.
* Pa ’z oun gant Krist karet:
* Gout ’ra pa huanadan
* Pegouls ven glac’haret.
* Destum a ra ma daerou.
* C’hoantat ra ho zorcha.
* N’em eus ket a c’hlac’hariou
* N’he e c’helfe diboania.
* 1.
* Aviel Jesus me heulio
* Ha dont a res ganen me?
* Jesus-Krist eo hor c’hennerzo
* Petra ri te ken aze!
* Er baradoz bro hor zalver,
* Hor c’herent ni a gavo,
* Hast buhan eta dilerc’her,
* Hor gwir vro a zo eno.
* 2.
* Araog deomp ni, Bretouned ker,
* Zo eat kalz tud d’ar vro ze.
* Mari Madalen hag eul laer
* A oa lod euz ar re-ze.
* Er baradoz, etc.
* 3.
* Gant Doue int bet distroet.
* Digemeret en he c’hloar;
* Deomp ni ar memeus tra vo groet.
* Pa guitafomp an douar.
* Er baradoz, etc.
* 4.
* Ne gasomp ket ’ta da warc’hoaz
* Ar pez offer deomp hirie,
* Pa zigor Jesus dor ar c’hras,
* Demp ni en hi hep dale.
* Er baradoz, etc.
* 1.
* Breudeur tostaet, Bretouned euz ar vro ma,
* Ha c’houi glevo ganemp ar gwella tra;
* Eo Jesus Krist, 'vit hor pec’hejou marvet,
* Abalamour d’emp da veza zalvet.
* Breudeur, breudeur, tostaomp dezhan.
* Breudeur, breudeur, sentomp holl outhan.
* 2.
* Komzou Jesus, euz a levr an Aviel,
* A zisk d’emp hent ar vuez eternel,
* Dre garante, omp pardounet gant Jesus,
* He vadelez c’hoanta vefemp evrus.
* Breudeur, bredeur, kleskomp he c’hrasou.
* Breudeur, breudeur, lennomp he gomzou.
* 3.
* Dre garante, ez a en hon ineou,
* Dre garante, e walc’h hor pechejou,
* N’eur chanch hor stad, e ra euz eun den pec’her,
* Eur bugel mad, unanet d’he Zalver.
* Breudeur, breudeur, kleskomp he c’hrasou.
* Breudeur, breudeur ’n’em geromp atao.
* 1.
* Breur, pa vo da ine skwizet,
* Sonj en rouantelez an env,
* Ra vezo da galoun zavet
* Bemde war zu bro da Zoue.
* War zu ’n’env, (bis)
* O sonj en baradoz Doue;
* War zu ’n’env, (ter)
* O sonj en baradoz Doue.
* 2.
* Ar baradoz eo da wir vro,
* Ac’hane zur out-te bourc’his;
* Jesus-Krist eo az souteno,
* Pa out-te mempr euz he Ilis.
* War zu ’n’env, etc.
* 3.
* Eno kendalc’hi da vue,
* En kreiz an imortalite,
* Justis hag eur-vad gavi-te,
* Fleuriet er gwir eternite.
* War zu ’n’env, etc.
* 4.
* C’hoaz eun nebeut epreuvenno,
* Goude buhan a dreuz da ve,
* Er baradoz te lugerno,
* Eun deiz hep fin, gant da Zoue.
* War zu ’n’env, etc.
* 1. Bugel bihan ha dister,
* Galvet oun gant ma Zalver
* Da vont en he varadoz.
* O me zo gant Jesus
* Breman ha bepred eurus!
* En kichen ma Doue
* Ho kortoz a ran ive.
* 2. Dre ma em bije kresket
* Pec’hi ziouas mije groet
* War ar bed foll deiz ha noz.
* O me zo, etc.
* 3. Tad ha mam, mar em c’hredet,
* Glac’har zur deoc’h mije groet
* Troublet mije ho repos.
* O me zo, etc.
* 4. Ar gwella den war ar bed,
* Gant Krist renk beza armet
* Pe zur a gollo he goz.
* O me zo, etc.
* 5. Ne skuliet ket ho taerou
* War-n-oun na war ma maro,
* Eat oun ’barz er baradoz
* Ha c’houi vo gant Jesus
* Mar keret ive eurus.
* En kichen hon Doue
* Ni ’n em gavo adare.
* 6. Ken-a-vezo ’ta hirie.
* En em roet da Zoue
* Ha c’houi zeuo er repos
* O ni vo gant Jesus
* Da viken neuze eurus!
* Ha Jesus hon Aotrou
* Biken ken n’hor separo.
* 1. Deiz an Aotrou,
* Hor c’halonou
* Zo digor d’ar sklerijen;
* Deiz solennel.
* D’an Eternel,
* Kensagr eta ma feden.
* 2. Doue nerzus,
* Madelezus,
* Ezom em euz euz da c’hras;
* Ma sklera me!
* Souten ma fe!
* Dont a ran da glask da fas!
* 3. Da wirione,
* Da garante,
* A vrill ebarz ez komzou,
* Int a gelen,
* Hag a souten
* Hon c’hamejou d’an Aotrou.
* 4. Me glev da vouez;
* Da o’hir ivez,
* N’en d’eo ket zur re diez,
* Deus d’he c’hravi
* D'he gonservi.
* Ennomp dre da vadelez.
* 5. Da Spered te,
* O gwir Doue!
* A choum en hon ineou;
* Da garante,
* Ha noz ha de
* Hon devor euz da flamou.
* 1. D’in ez eo prometet ar gloar
* Ha d’am gwir vro ez in me,
* Selaouet eta ma histoar
* Ha karante ma Doue.
* Jesus eo ma minioun brasa
* D’in souten n’euz prometet,
* Jesus am c’har, hen a garan
* ’Vel eur pastor he zanved.
* 2. Maro e oan me em mizer,
* Hep Zalver, kreden na fe,
* Eun deiz e oueiz, o mister!
* Oa Krist marvet em flas me
* Jesus eo, etc.
* 3. He sklerijen o lugerni
* A reaz d'am c’haloun distrei
* Ha ma c’hoant vras me eo brema
* Distrei reou ail dezhan,
* Jesus eo, etc.
* 4. Tremenet dre veur epreuven,
* Aboe m’az oun me dezhan;
* Atao m’eus gwelet ar breuven
* Euz he garante vrasa,
* Jesus eo, etc.
* 5. Brema eta, Zalver fidel,
* Ma leuin me a garante,
* Beoa c’hanoun euz eur gwir zel
* ’Vit ma ez heulin bemde.
* Jesus eo, etc.
1. Doue bras, ni az meulo,
D’it-te ni gano kantikou.
Ni a enoro Doue
A unvan gant an holl aele.
D’an daoulin dira-z-out-te Ni az c’hador, hor Roue.
$\left\$
(bis)
2. Saveta da bobl, Aotrou.
Ha bennig da holl heritach,
Ma po gloar hag enoriou
Dre bep bro evit da bartach.
Kas ’c’hanomp gant karante Gan-ez da repos en env.
$\left\$
(bis)
3. Da ren a beoc’h ra zeuo
War ar bed man eta gant gloar.
Adalek breman hag atao
War ar mor ha war an douar,
Ra vo pleget an daoulin En hano Jesus er fin.
$\left\$
(bis)
4. Gloar c’hoas d’ar Spered-Santel,
Gloar ive d’an Tad eternel.
Gloar da Jesus-Krist Zalver,
Hor gwir bried hag hor breur ker.
Dre holl he wir garante A bad eun eternite.
$\left\$
(bis) :
* 1. Doue hor galv, demp en hent ta joaus
* War zu bro ar sperejou evurus.
* D’al lec’h evid-omp ’ma Jesus o pedi
* Euz ar gloar paduz eo honnes hor bro-ni.
* Doue hor galv, etc.
* 2. Noz tefal ar bez ha flernni bras ar maro
* Ne c’helfont hon diskar gant ho sponchou,
* Evid-omp Jesus hen deus bet ar victoar,
* Ia dre ar bez eo hor c’haso ni d’ar gloar
* He vouez a lavar de-omp: „Deud joaus,
* War zu bro ar sperejou evurus.”
* 3. Pez son divin en env a glevan me!
* kaera joa, ha brasa karante!
* Himnou an holl zent. O kaera meulodi
* A lak ar brasa joa n’hor c’halonou-ni
* Doue hor galv en hent eta joaus
* War zu bro ar sperejou evurus.
* 4. Ren ac’hanomp gant da Spered, Aotrou,
* D’az meuli disk eta hor c’halonou.
* Deuz, o Jesus, ze c’hoanta da re brenet
* Digor d’hor faziou an douar prometet
* Eno unanet e vefomp joaus,
* Honnes eo bro ar sperejou evrus.
* 5. An deiz a dosta en p’hini ar bed ze
* A ia d’hon lakat euz taol Oan Doue.
* Eno, ken a wel, ken a gaon na daerou,
* Na pec’hed, na poan, na tristidigeziou.
* Eno atao, e vefomp holl joaus
* Ebarz en bro ar sperejou evrus.
1. Dre eun hent ken dizarempret
Beajourien, pelec’h it?
Entrezek eur vro gempennet
Gant ar a welit
Dreist pep plenen ha peb mene
Ni ia da varadoz Doue Ha dont ret ganemp ive.
$\left\$
(bis)
2. Ebarz en eur vro zo ken pell
Tud keaz petra a glesket?
Eur gurunen zo immortel
Gant ar C’hrist deomp vo roet.
Eno atao en he bresans
Hep skul daerou na tam souffrans; Deud ganemp di minioned.
$\left\$
(bis)
3. Gwal dister ez eo ho panden,
Ha danjeriou a gevfet?
Diwallet gant ar Souveren
He ael vo ganemp bepred.
An Eternel hon diwallo
Ha Jesus-Krist hor c’hunduo Deud ganemp di minioned.
$\left\$
(bis)
4. Ha plas awallac’h a gavfomp
Er palez kaer ze ’vid-omp?
Ia hirie c’hoaz dre garante
Eo digor dor ar palez.
D’ar vammen euz ar gwir vue
Oc’h-hu c’hoaz pedet gant Doue; Deud minioned, n’he balez.
$\left\$
(bis) :
* 1. Ebarz ez perjeri, o Jesus,
* Kas eta da zerviekerien
* Ha mir da Ilis karantezus
* A enep hec’h adversourien.
* Ra zeuio bugale ar goulou
* O veza leun euz da Spered
* D’en em garout ebarz er broiou
* Bete n’ deiz ma vi distroet.
* 2. Ha goude ze adsavet en gloar,
* Ar zent ha da holl re brenet
* A c’honezo nerzus ar vietoar
* En eur gontempli da vrasted.
* Ker pur ha ma ez eo an aele
* Unanet d’az Tivinite,
* E kanfomp meulodi da Zoue,
* Leun a joa hag a garante.
* 3. Ra zeufomp ni holl da esperout,
* Kristenien, poblou ar Zalver;
* Da labourat gant eur gwir c’hallout.
* N’em roomp ’ta d’hor Redimer.
* Ha prest ebarz er gloar eternel
* Vefomp unanet da Zoue.
* Tremenomp ’ta hor bue mortel
* En fe, en peoc’h, en karante.
* 1. En Aviel em euz kavet
* Ar berlezen a glasken.
* N’he c’hichen holl vadou ar bed
* N’int netra nemert poultren.
* O perlezen brisius,
* Te a rent an den eurus.
* Meulomp Doue a greiz kalon
* ’Vit he gaera donezon.
* 2. Pa valeen eni dallente,
* Evel Sol war hent Damas,
* An Aviel, gant nerz Doue,
* D’am spered a lugernas.
* O perlezen, etc.
* 3. N’oun ken aboue ar memeus den
* Gant ar joa zo em ine
* Kavet em euz ar sklerijen
* Lec’h ar maro ar vue.
* O perlezen, etc.
* 4. An douar man a dremeno,
* Mes biken gir Mab Doue,
* Ha pa eo laret n’he gomzou,
* D’an env ganthan ez in me.
* O perlezen, etc.
* 1. En Bethlehem, kearig dister
* Er zioula nozvez
* Gant pastored er parkeier,
* Burzud n’em gavez.
* N’ho pezet ket aon pastored,
* Dei oe lavaret,
* En kear David, ema ganet
* Krist, Zalver ar bed.
* 2. Ar bastored, war ho genou
* Oa en em daolet,
* Gant ar spont en ho goaziou
* Komz na c’hellent ket.
* Dei adare oe lavaret;
* Jesus zo ganet,
* En eur c’hraou dister e kavfet
* Gwir Zalver ar bed.
* 3. Kerkent e klevjont o kana
* Eur vanden aele:
* Gloar da Zoue en huela
* Er gwella doare.
* Ajouti reaz an aele
* A beurz ar C’hrouer:
* Euz a Zoue ar volonte
* Eo Zalvi ’r pec’her.
* 4. Petra zinifi kement ma?
* ’Me ar bastored,
* Sklerijen, aele o kana,
* Demp-ni da welet.
* Neuze eun ael dei a laras:
* Jesus a gavfet
* En eur manjouer, bihan c’hoas,
* Ema mailluret.
* 5. Kavet ho devoa ’ta eno
* Ar C’hrist prometet.
* Ar Zalver mad, ho gwir Aotrou,
* Dasprener ar bed.
* En-han vo brema ho c’hreden
* En pad ho bue,
* Karout raint ar bugel bihan
* Ho Zalver ez e.
* 1. En hent, en hent! kerzomp da Ganaan;
* Baleomp dan douar prometet;
* Hastomp-ni eta, baleomp buhan;
* Achuomp al labour komanset.
* O Kanaan, bro ar Zalver!
* Bro ma Jesus, ô bro gaer!
* Eurus e oar d’en em welet bemdez,
* Taostoc’h euz ar gwir rouantelez.
* 2. En hent, en hent! d’ar blasen diveza
* A achu ar redaden ama.
* Tud, minioned, gant hast, hag hep dale!
* Ha prest ni vezo barz en ti Doue.
* O Kanaan, etc.
* 3. En hent, en hent! ô Roue an envou!
* N’eur offr ar meaulodiou kaer ze,
* hon himnou santel, hag hor c’hantikou,
* N'em unano da re an aele.
* O Kanaan, etc.
* 1. En ho sa holl vugale,
* Bretouned Breiz-Izel,
* A greiz ho kalon hirie
* Kredet d’an Aviel.
* Gant ho tadou ho mamou
* Sentet holl euz Jesus,
* Hag eun devez en envou
* C’houi a vezo eurus.
* 2. Bezomp zoudarded nerzus
* Da Jesus hor Zalver,
* Hag euz a galon joaus
* Servichomp hor Mestr ker.
* Euz a victoar en victoar,
* Nep hen heul a ielo,
* Atao dre hent ar victoar
* Jesus zur hor c’haso.
* 3. Deus ganen eta minion
* Petra ri ken aze?
* En em laka a galon
* ’Vel d’oun en he arme.
* Heuliomp lezen ar Zalver
* ’Despet d ar Waperien,
* Pardoni ra ar pec’her
* A zent euz he lezen.
* 4. An drompil a zon skiltrus
* En hor za Bretouned,
* En em gannomp kourajus
* A enep hor pec’hed
* Mar be drouk an enebour
* Bezomp krenv ha nerzus
* Deomp e vo roet sikour
* Hep mank zur gant Jesus.
* 5. A galon ’ta, a galon
* Gourenomp hed an de
* Demp eta ma gwir vinion
* Da vro ar garante.
* D’an noz taolfomp an armou
* Euz treid hor gwir Roue
* Goude gwela ni gano
* En baradoz Doue.
* 1. Ennoud, ô Jesus,
* En da c’hir prisius,
* E kavomp ar vammen.
* Euz eur gwir joa d’an den.
* Alleluia, demp d’hen meuli,
* Alleluia. Amen!
* Alleluia, demp d’hen meuli,
* A galoun laouen.
* 2. D’an nep a oar len,
* Eo ken pur he lezen,
* Ken a sant an ine,
* Ma krog en Gir Doue
* Alleluia, etc.
* 3. Ne glaskin biken,
* Mestr all ’bet d’am c’helen,
* Rag pardon d’am ine,
* A ro d’in ma Doue.
* Alleluia, etc.
* 4. Tan he garante
* N’euz nerzet va ine,
* Torret net va chaden,
* Skubet kwit va anken.
* Alleluia, etc.
* 5. En em lekomp ’ta
* D’he heul er vuez-ma,
* Ha kanomp a galon,
* Bemdez dirag he drôn.
* Alleluia, etc.
* 1. En peoc’h eo e klees te beva
* Bugel Doue ha diskibl d’ar Zalver.
* Dre he Spered da ine gle lien heul ta,
* War an hent dimeus an douster.
* Mor zav ’nep d’id eun dra bennag a offans,
* Mar bez kaseet ha persekutet
* Zer da galoun eta d’ar venjans,
* ’Vel da Zoue klees karet.
* 2. Pell ouz-it an holl gasoniou
* Hag an holl dispriz atao distroet,
* Soufr er zioulded an dismegans, ar poaniou,
* Hep ourgouil, bez izeleet.
* Ia ’vid Jesus, ’vid ar Roue tener ze,
* Reseo an taol ’r muan humiliant.
* Er bete ’r fons ar c’hop c’hoero-ze
* ’Vel da Zoue bez pasiant.
* 3. Ne anaveez ket he c’hras ’ta
* Hag a bec’hed hen deus d’id pardonet!
* Evel se biken ne zeu da skiuza
* En kenver da enemiet.
* Mar d’int digar ha mar kresk ho injustis,
* Euz da vadelez digor an or dei
* Mar d’int faeuz, mar kresk ho malis,
* ’Vel da Zoue pardon c’hoas dei.
* 4. N’eo ket ouz-it hen deus kas ar bed,
* Euz ar C’hrist eo p’hini n’anveont ket
* O klem anhe ho mizer zo bras meurbet!
* Enep Doue int ’n’em zavet.
* Asten da zorn dei war bord ar presipis;
* Mar d’int kwezet, red ha zouten anhe.
* Ha ’vid kastia ho injustis
* Evel da Zoue gra vad dei.
1. Estranjour er bed-man,
D’in an env eo ar gear.
War ar bed ne gavan, Nemert poan ha mizer.
$\left\$
(bis)
2. Glac’har ha trubulio,
Am c’hench a bep koste,
An env eo ma gwir vro, D’in ar gear eo an env.
$\left\$
(bis)
3. C’hoaz eun nebeut deiou,
Hag en bro ma Zalver,
Me n’em laouenao, Rag d’in ’n env eo ar gear.
$\left\$
(bis)
4. ’Velse ne glemmin ket,
Biken var ma Mizer,
Groet d’in vel ma kerfet, D’in an env eo ar gear.
$\left\$
(bis)
5. Eurus eno vezin,
En tu deou da Zoue;
Hag er vro ze vevin, Rag d’in ’r gear eo an env.
$\left\$
(bis)
6. Eno glorifiet,
En kichen ma Zalver,
Eurus e vin rentet, Rag d’in ’n env eo ar gear.
$\left\$
(bis)
7. Gant ma c’herent eno,
Ha gant pobl ar Zalver,
Eurus me n’em gavo, Rag d’in ’n env eo ar gear.
$\left\$
(bis) :
* 1. Eternel, Aotrou hon Doue,
* Te a zo gwir sklerijen,
* Ro d’am spered eta hirie,
* Nerz da gompren da lezen.
* Tad santel — Eternel,
* Ro d’in da Spered Santel.
* 2. Ma c’hellin kompren ar c’homzou
* Euz da Vab Santel Jesus,
* Hen deuz diskleriet d’ar boblou,
* Evit ho lakat eurus,
* Ha pere — m’euz kavet.
* Ra vo da hano meulet.
* 3. Eur c’helou mad c’heuz diskleriet,
* Dre urz an Tad Eternel,
* Hag em euz he gavet skrivet
* En da Aviel santel.
* Komzou mad — grasius,
* Diskleriet demp gant Jesus.
1. Eun urz eo an dimezi,
Gant ar C’hrouer eo ordrenet.
Multiplia ha kreski,
D’hor zud koz ni a oa laret.
Goulennomp digant Doue Benniga ’r re a zime.
$\left\$
(bis)
2. Euz an env, Tad eternel,
Doue leun euz a garante,
Bennig ’ta da zaou vugel
A zeu dirazout te hirie.
Lak da Spered ’n ho c’halon Ha bennig ho union.
$\left\$
(bis)
3. Bez ho nerz, ho sklerijen,
En pad holl deiziou ho bue,
Gra d’hei heul da wir lezen
Ha kresk meurbed ive ho fe
Evit ma talc’hfont huel Drapo kaer an Aviel.
$\left\$
(bis)
4. Mar bec’h klanv ha glac’haret
Pe dre ar gwalheur eprouvet,
En Doue ar peoc’h klasket;
Dalc’hmad ho taou ’n em zoutenet.
Ha Doue ho silaouo Ha zur Hen ho frealzo.
$\left\$
(bis) :
1. Heuliomp lezen an Aviel
Dre eur gundu vad ha zantel;
Greomp pep seurt mad oberiou Meulomp Doue bete ’r maro.
$\left\$
(bis)
2. Red mouga ’r gwal basionou,
Diwall mad ’rag pep pec’hejou,
Hag ober hon holl deveriou pratika ’n holl vertuiou.
$\left\$
(bis)
3. Neuze e rentomp peb enor
Dirag an holl d’hor Redemptor;
Pa ren gras Doue er galon, Dre euvrou mad, devosion.
$\left\$
(bis)
4. Er c’his-se e kleomp beva
Gant eur joa bur euz ar vrasa,
O c’hortoz hor Zalver Jesus, Dre esperans vad hag eurus.
$\left\$
(bis)
5. Rag Hen zo bet krusifiet
D’hon delivra euz ar pec’hed.
Ha da vonet ganthan er gloar Pa, zeuio c’hoas war an Douar.
$\left\$
(bis) :
* 1. Kleier ’n Aviel a zon
* War douar, euz mor da vor
* Ho kaera gras ’vit peb Breton !
* Ho c’hlever ive ’n Arvor.
* En ho iez e leront:
* ’N’euz Doue karet ’c’hanomp
* Zon ha brala krenv a reont
* E vomp euruz rnar keromp.
* O kleier! zonet kre
* Ar c’helou mad en Arvor
* Ha zalvet vo neuze
* Nep dezhan roio digor.
* 2. Kleier ’n Aviel hor fed
* Da eur pred fichet d’an holl
* Hastomp eta dezhan monet
* Hag en em lakat euz taol.
* Krist eo bara ’r vue
* Debr out-han, den marnaonet
* Ruz gant da bec’hejou out-te
* Net ’vel gloan gwen vi laket.
* O kleier! etc.
* 3. Kleier ’n Aviel lavar:
* Vezo prest zerret an or
* Dre ze kement kalon digar
* Euz a holl dud an Arvor.
* Vano er meaz ar gont,
* Privet a veuziou Doue
* En diaveaz lezet vefont
* Ha kollet vo ho ine.
* O kleier! etc.
* 4. Kleier ’n Aviel joaus
* Hor fed ni, Bretoned ker
* Da vonet da gavet Jesus,
* Pehini eo hor Zalver.
* Hep dale silaouomp
* Eur beden zo ken tener
* Hag eurus er gloar e vefomp
* Eun deiz gant hon Dasprener.
* O kleier! etc.
* 1. Klevet a ran, Aotrou
* Da c’hir ker prisius
* Zo proklamet d’an holl boblou
* Gant hor Zalver Jesus.
* Mont a ran Aotrou,
* D’as kaout te breman.
* Ra gerzin en da gomzou,
* Bete ’r fin divezan.
* 2. Bec’hiet ha skuizet oun,
* Karget a ezomou;
* Mes gan-id-te ’ma ar pardon,
* Remed hon ineou.
* Mont a ran, etc.
* 3. N’emeus ket a arc’hant
* ’Vit prena da c’hrasou,
* Mes ’vit netra da nep n’eus c’hoant
* E roes da vadou.
* Mont a ran, etc.
* 4. Bransellet, trubuliet,
* Gant superstitionou,
* N’emeus kavet peoc’h d’am spered
* Nemert en da gomzou.
* Mont a ran, etc.
* 5. Eur pec’her dirazoud
* En em zanten barnet.
* Mes en da c’hras ’man ar galloud
* Hen deus ma delivret.
* Mont a ran, etc.
* 6. Da biou ec’h ajen me
* Jesus Emmanuel!
* Gan-id ’man zoursen ar vue:
* Komzou an Aviel.
* Mont a ran, etc.
* 7. Ra zeuio ’ta peb den
* Da lenn da Aviel
* Ha neuze gant kalon laouen
* E laro ’vouez huel:
* Mont a ran, etc.
* 1. O c’houi pere c’heus ket ar peoc’h
* Deud Jesus deoc’h hen roio.
* Evit biken hag atao deoc’h
* Ho pec’hed a bardono.
* Er galon, pa vez Te eet
* A leuniez a joausted;
* Ne sonj ken en dra spontus
* Bevomp ’ta vid Jesus.
* 2. C’houi pere a goue bep kamet,
* Deud Jesus ho kennerzo
* Mar karet monet d’he gavet,
* He heul bemde c’houi c’hello.
* Er galon, pa vez Te eet
* A leuniez a eurusted.
* Dre he renta gwal joaus.
* It eta da Jesus.
* 3. C’houi pere gren aben warc’hoas
* Deud Jesus ho kelenno,
* Ouspen he zorn a roi deoc’h c’hoas
* ’Vit mont da heul he gomzou.
* Er galon pa vez Te eet
* A leuniez a joausted
* Ne chomet ket argredus
* Demp eta da Jesus.
* 4. C'houi holl pere a zo pelleet
* Deud Jesus n’eus ho karet
* Evit he holl zenved kollet
* He unan eo n’em offret.
* Er galon pa vez Te eet
* A leuniez a joausted,
* Dre da oad meurbet prisius,
* Gloar eta da Jesus.
* 1. O Doue a garante,
* Petra zo aruet,
* En nosvez euz a hirie,
* Petra zo ’n’em gavet?
* En Bethlehem, kear Juda,
* Eur bugel zo ganet,
* En eur c’hraou an distera,
* ’Ma Redemptor ar bed.
* 2. Araog donet er bed ma,
* Nevoa he dud klasket,
* Plas en tiez d’hen loja,
* Dre holl oent refuset.
* Daou loen hag eur manjouar,
* Eun dornad plous ha foen,
* En eur c’hraou an distera,
* Ro plas d’ar Souveren.
* 3. Pebeuz burzud kristenien,
* Er bed hen deuz krouet,
* Plas ebet ne roje den,
* D’ar Christ, Zalver ar bed!
* Ganthan ne oa ket a aour,
* Arc’hant, na dillad kaer,
* He vam a oa eur plac’h paour,
* Kalve, he dad mager.
* 4. Aboe an amzer goz-se,
* An dud n’int ket chanchet,
* Aviel Jesus hirie,
* Gant kalz zo refuset;
* Gwell eo ganthei enoriou,
* Bombans, faos pedennou,
* Evit en ho c’halonou,
* Loja Bugel ar c’hraou.
* 1. O Jesus-Krist, da gomz santel
* Eo ar bura gwirione,
* Ganthi, welomp an Aviel,
* Ken skler vel ma eo an de.
* Heuliomp ’ta lezen hoz Zalver,
* En despet d’ar oaperien;
* Hen eo a bardoun ar pec’her
* A heulio mad he lezen.
* 2. Da bep pec’her, hag a zistro
* Euz Doue, euz he Zalver,
* Pardon gratis te a roio,
* Lezet c’heuz ganthan eur skouer.
* Heuliomp ’ta, etc.
* 3. Sîn gweliabl distro ar pec’her,
* Eo en dour beza plonjet;
* Vel ma oa Doue hor Zalver,
* Gant Ian pa oe badezet.
* Heuliomp ’ta, etc.
* 4. Goul a rez kenient se ouzomp,
* Vel merk a zentidigez;
* Euz da lezen p’he c'homprenomp,
* Ne dleomp jamez kaout mez.
* Heuliomp ’ta, etc.
* 5. An Aviel a lavar deomp
* „Plonji re gred en Doue“ ;
* Mes ennhi, netra ne gevomp
* War badezi bugale.
* Heuliomp ’ta, etc.
* 1. O kaera bro a zo en envou,
* Hep pec’hed, hep poan, hep glac’har,
* Eno pobl Doue a gan himnou,
* Unanet da aele ar gloar.
* Demp-ni holl, demp-ni holl,
* Demp da vro gaer ar bromese;
* Demp-ni holl, demp-ni holl
* Demp da varadoz Doue.
* 2. Honnez eo bro ar gwir sklerijen,
* Ar gwir beoc’h, hag ar gwir repos;
* Eno gloar Doue ar gristenien,
* N’he balez a vrill deiz ha noz.
* Demp-ni holl, etc.
* 3. Er gear zantel ha beniget se,
* Luc’huz a aour hag a gristal,
* E kresk meurbet gwezen ar vuez,
* Outhi Jesus bella pep gwal.
* Demp-ni holl, etc.
* 4. Honnez eo bro ar gwir bromese
* A ra ar feiz demp-ni gwelet;
* Ha, deuomp ’ta da veuli hirie
* Jesus da veza hor frenet.
* Demp-ni holl, etc.
* 1. Pegoulz welfomp-ni Bretouned,
* Gwir vro hor Zalver Jesus?
* Pa sentfomp bemdez ha bepred
* Euz he C’hir gallouduz.
* D’ar baradoz omp galvet,
* Gant hor Zalver beniget.
* Kleskomp ’ta brema deiz ha noz,
* Gwir hent ar baradoz.
* O kaera eurusted,
* Eurusted, eurusted,
* O kaera eurusted!
* Eno deomp zo offret;
* En kichen hon gwir Doue,
* Ha gant he holl vugale,
* Ni gano joaus da viken
* Alleluia! Amen!
* 2. Pegen kaer e vezo eno,
* Kaout hon zud gant an aele!
* Tridal a ra hon c’halounou,
* Pa sonjomp mad en ze.
* Hon mouez unanfomp ive
* Da hini an holl aele;
* Hag holl neuze kanfomp joaus,
* Eur c’hantik da Jesus.
* O kaera, etc.
1. Perag an drouz a glevan me
’Barz er gear vras a Jericho,
Daoust petra a zo a neve
Ma tired ar bobl tro war dro?
Hag an holl ho deus respontet: Tremen ra Jesus a Nazareth.
$\left\$
(bis)
2. Jesus, ha piou eo an den ze,
Ma red an holl ’vid hen gwelet,
Eur paour hag hen ’n euz kalite
Ma vo an holl rag-han pleget?
Hag an holl ho deus respontet: Tremen ra Jesus a Nazareth.
$\left\$
(bis)
3. Jesus! heman eo an hini
Neuz ’vid omp paeet ar ranson
An holl digant-han, dre bedi
Ho devoa iec’hed ha pardon.
Ar gomz se e karfen klevet: Tremen ra Jesus a Nazareth.
$\left\$
(bis)
4. Dont a ra c’hoas dre he gomzou
Da ober an dro d’an Arvor.
Merk he dreid zo war hon henchou,
En eur vont e sko war peb dor.
Lavaromp ’ta gant joausted: Tremen ra Jesus a Nazareth.
$\left\$
(bis)
5. „O c’houi holl pere zo skuizet
„Ha bec’hiet en ho kalonou
„Deud d’am c’haout, hen deus lavaret,
„E kevfet peoc’h d’hoc’h ineou.“
He zorn zo breman astennet, Tremen ra Jesus a Nazareth.
$\left\$
(bis)
6. Mar troomp kein d’he Aviel
Mar tisprizomp he garante,
’N’eur zistrei d’he vro selestiel
Hen hon lezo d’hor follente,
O komz euzus pa vo klevet: Tremen ra Jesus a Nazareth.
$\left\$
(bis) :
* 1. Santel eo Jehovah! (bis)
* Hon ine en he bresans.
* Ebarz en gwir assurans,
* A gan Alleluia! (bis)
* Da c’hloar a zo immortel,
* Da c’hras a zo eternel,
* O Tad! ô Mab, Salver! (ter)
* O hon gwir Dasprener!
* 2. Ar sperejou eurus, (bis)
* Da aele ha da boblou,
* A gano meulodiou
* En choumajou Jesus. (bis)
* Ni ive war an douar,
* War zu an trôn euz da c’hloar,
* Da Roue ’r rouâne, (ter)
* Ni zav hor mouez ive.
* 3. Ia ni a glask, Aotrou, (bis)
* Ar sell kepken euz da fas:
* Deuz ’ta euz an trôn a c’hras
* Da ren hor c’halonon; (bis)
* Ha laka en hon ine.
* An domder euz an tân-ze,
* Rag da wir garante, (ter)
* A dle beoat hon fe.
* 4. Amen! ô hon Aotrou! (bis)
* Rag da vadelez ker bras,
* D’ar galoun hag az galv c’hoas
* Respount euz an envou, (bis)
* Neuze en da beoc’h parfet,
* Helfomp lavaret bepred:
* Santel bras, Jehovah (ter)
* Amen! Alleluia!
* 1. Sevomp-ni breudeur, sevomp ’ta,
* Rag setu hor Mestr ama
* Hanter noz! Jesus a dosta
* Eru eo da barisa. (bis)
* 2. Grant he bobl da ren e teui
* ’Vit delivra he Ilis,
* Ha prest ez a d’he c’huruni
* Euz a c’hloar hag a justis. (bis)
* 3. N’az pez ket auon, tropel bihan,
* Te zo gant an Tad karet.
* Ra vezo atao kroaz an Oan
* Da unik banier bepred. (bis)
* 4. Ma ve ar bed enep d’id-te
* He zisprizou vo da c’hloar
* Karante, esperans ha fe
* A roio d’id ar victoar. (bis)
* 5. Gloar da Jesus-Krist ma Zalver
* En Doue seul me esper.
* Hag em c’halon me a ador
* Jesus-Krist ma Redemptor. (bis)
* 1. Va ine a veul an Aotrou,
* Raviset eo va spered,
* En Doue ma Zalver atao,
* Dre ma hen deveus sellet,
* Euz stad humbl lie zervicherez;
* Rag eurus diwar-vrema,
* E vezin galvet da jamez,
* Gant holl boblou ar bed ma.
* 2. Rag an Doue bras hen deuz groet,
* Em c’henver traou burzudus;
* He hano zo zantel bepred,
* Hag he vrec’h zo gwal nerzus;
* A oad en oad he drugarez,
* War nep a zouj anezhan;
* Ha galloud he vrec’h a ziskwez,
* D’an dud raog euz ar bed man.
* 3. Ganthan ez eo bet diskaret,
* Ar re vras diwar ho zrôn,
* Hag en ho lec’h eo bet savet,
* Ar re izel a galoun;
* An nep hen devoa naonegez,
* Hen deuz karget a vadou
* Hag an dud a binvidigez,
* Neuz kaset kwit en gollou.
* 4. Sikouret hen deuz Israel,
* He zervicher n’he vemor,
* Euz he drugarez eternel,
* N’eur rei deomp eur Redemptor;
* Evel m’hen devoa d’hon tadou,
* Da Abraham diskleriet,
* Hervez an holl brofesiou,
* Hag ar bromese n’oa groet.
* 1. ’Vel eun tour tan war bord ar mor,
* A dreuj an defalijen
* En arne hor gwir Redemptor
* A glask hag a ren an den.
* Euz ar C’hrist ar gwir sklerijen
* P’hini a lugern er bed,
* Entreze bro ar Souveren
* Hor c’has-ni mortoloded.
* 2. Stereden ebet ne sklera
* Hor mor bras, mortoloded.
* Piou a ziwallo hor bag ’ta
* Enep ar reier kalet.
* Euz ar C’hrist, etc.
* 3. En noziou tefal ar vue
* Deuz Krist d’hor sklerijenna
* Deuz Jesus dre da garante
* D’hor ren-ni ebarz er joa.
* Euz ar C’hrist, etc.
* 1.
* Zalver Mad ha Pastor fidel,
* Hon c’hundu dre garante,
* Ha dre nerz da Spered-Santel
* Hon ren ni a ze da ze.
* Beniget ra vi, Mestr tener,
* Jesus, ni a zo d’id-te ;
* D’id-te da unan hor zalver,
* Beniget vo hon Roue.
* 2.
* Dre da c’hras c’heuz hon resevet,
* Goude ma oamp gwal dister,
* Dre da c’halloud, c’heuz hon frenet,
* Marvet out ’vit ar pec’her.
* Beniget ra vi, etc.
* 3.
* Zalver mad ha Pastor fidel:
* Touch kaloun ar Vretouned,
* Vit ma heulfont an Aviel,
* Ha ma vefont holl salvet.
* Beniget ra vi. etc.
* ↑ Le mode Grec, Hypodorien.
* ↑ Le mode Grec, Hypodorien.
* ↑ Le mode Grec, Hypodorien.
* ↑ Le mode Grec, hypophrypien (le mode Ambrosien, Mixolydien.)
* ↑ Le mode Grec, Hypodorien.
* ↑ Le mode Grec, Hypodorien
* ↑ Le mode Grec, Dorien. (Le mode Ambrosien, Phrygien.)
* ↑ Le mode Grec, Phrygien. (Le mode Ambrosien, Dorien.)
* ↑ Le mode Grec, Phrygien (Le mode Ambrosien, Dorien.)
* ↑ Le mode Grec, Phrygien. (Le mode Ambrosien, Dorien)
* ↑ Le mode Grec, Hypodorien.
* ↑ Le mode Grec, Hypophrygien. (Le mode Ambrosien, Mixolydien.)
* ↑ Première partie, N° 3.